Rikunarita-ORG/Wikinium huggingface dataset:
# 星式英文

| 星式英文  |
| --- |
| 用嘅國家、地區 | 星加坡 |
| 區域 | 東南亞 |
| 系屬 | * 日耳曼語族
	+ 西日耳曼語支
		- 盎格魯-菲士蘭語組
			* 英文歸融話
				+ **星式英文**
 |
| 文字 | 拉丁字母 (英文字母) |
| 語言代碼 |
| ISO 639-1 | 無 |
| ISO 639-3 | — |
|

|  |
| --- |
| **注意**：呢頁包含Unicode嘅萬國音標 |

 |
| * 睇
* 傾
* 改
 |

| 星式英文  |
| --- |
| Singlish |
| 用嘅國家、地區 |  星加坡 |
| 系屬 | 克里奧爾文 |
| 語言代碼 |
| ISO 639-1 | 無 |
| ISO 639-3 | — |
| * 睇
* 傾
* 改
 |

**星式英文**（Singlish）係響星加坡形成嘅歸融話，以英文為基礎。文法似中國南方話；辭就以英文為主，溝咗啲馬拉話、閩南話、潮州話、粵語、泰米爾話、孟加拉話、旁遮普話嘅詞而成。

星式英文句子入面夾雜咗好多星加坡當地語言詞彙，例如福建話、馬來話、廣東話、華語等。星式英文嘅文法就係以中文文法直接套用英文單字而形成嘅，係一種星加坡獨特嘅方言混合語，接近馬式英文。其中最明顯嘅特點就係系詞經常被忽略。而尾語同感嘆詞就夾雜咗大量漢語方言嘅感嘆詞，例如福建話嘅「咧」、粵語嘅「咩」，華語嘅「嘛」等。

烏敏島一間cafe出面嘅廣告版寫住星式英文
## 星式英文同馬式英文分別

星式英文同馬式英文都有好接近嘅特徵同歷史發展。兩者之間嘅分別都係好細微，有時本地人都好難分清楚。整體嚟講，馬式英文比較多馬來話詞彙，因為馬來西亞馬來人人口佔全國大多數；而星式英文主要受福建話同華語所影響，因為華人佔星加坡大多數人口。

例如「kena」（一個馬來話字，係一個prefix為咗轉一個 action verb 去 passive form）會多啲喺馬式英文出現；而星式英文多數用字詞好似「liao」（福建話指 「already」），「nia」（福建話指「only」）。但係星式英文都成日用前面提及過嘅「kena」。馬式英文只係好少時間用「liao」。呢樣表達咗呢兩種語言之間互相影響，但係對於外國人嚟講會好難分得清楚。

## 睇埋

* 馬式英文
# 奧林匹斯山

奧林匹斯山
**奧林匹斯山**（希臘文：**Όλυμπος**）係希臘嘅最高峰，位於希臘第二大城市菲薩洛尼其（Θεσσαλονίκη）西南邊80公里，菲薩列亞大區（Θεσσαλία）同馬其頓尼亞大區（Μακεδονία）嘅交界處。奧林匹斯山有52座山峰，最高峰係神鼻峰（Μύτικας），高2917米。

奧林匹斯山喺希臘神話裡面係十二主神嘅居所，有至為重要嘅地位。根據希臘神話，奧林匹斯山係喺奧林匹斯諸神擊敗巨人之後自己形成咗嘅，之後好快就做咗諸神嘅居所。

## 參考
# 2013年流星體跌入俄羅斯傷人

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 2013年流星體跌入俄羅斯傷人  |  |

 |
| 隕星造成嘅燃燒痕 |
| 係一個 | near-Earth asteroid、流星  |
| 發生喺 | 俄羅斯  |
| 座標 | 55°9′17″N 61°22′49″E  |
| 日期 | 2013年2月15號  |
| 整爛咗 | structural failure  |
| 導致咗 | Chelyabinsk meteorite  |
| 死咗嘅人數 | 0  |
| 受傷嘅人數 | 1,491、1,613  |
| 共享類 |  維基同享中有關2013 Russian meteor event嘅同享資源 |
| 2013年流星體跌入俄羅斯傷人嘅位置
 |
| [改維基數據] |
| * 睇
* 傾
* 改
 |

**2013年俄羅斯流星傷人**講嘅係一粒直徑大約十五米嘅隕石，穿過地球大氣層，落入俄羅斯境內，喺上空燒着、解體，造成嘅衝擊波整傷千二人嘅一件事。

時間係2013年2月15號朝早約莫九點三個字（0315 國際標準時間），粒流星以每秒鐘十五公里嘅速度，喺三到五十公里上空飛過俄羅斯烏拉爾聯邦管區車里雅賓斯克，留低一條十公里長燃燒痕，碎片跌咗落去切巴爾庫爾湖，飛過形成嘅衝擊波震碎玻璃同整冧尐建築物，令到950人受傷。

## 參考資料
# 倫敦地下鐵

| 倫敦地下鐵 London Underground |
| --- |
|  |
| 資料 |
| 區域 |  英國大倫敦 |
| 交通類型 | 地下鐵 |
| 路線數量 | 11 |
| 車站數量 | 272（服務） 262（擁有） |
| 每日乘客量 | 約295萬 |
| 作業 |
| 開始運作 | 1863年1月10號 (1863-01-10) |
| 營運商 | 倫敦交通局 |
| 技術 |
| 系統長度 | 402公里（250英里） |
| 軌距 | 1,435 mm（標準軌） |

**倫敦地下鐵**或**倫敦地鐵**（英文：**London Underground**，當地簡稱：(the) **Underground**、花名：**London Tube**／(the) **Tube**（管））係英國倫敦嘅地下鐵系統，主要服務大倫敦同周邊地區，由倫敦交通局（Transport for London／TfL）營運。而家倫敦地下鐵有11條路綫，服務272個站，全長402公里（250英里），係全世界最大嘅地下鐵網絡之一。

除咗服務倫敦，地下鐵部分路綫延伸到西北同東北面嘅周邊城鎮雅息士郡嘅艾坪林、白金漢郡嘅超藤、赫福郡嘅三河區同屈福；而倫敦南部有好多地方都冇地下鐵網絡覆蓋，只有33個地鐵站喺泰晤士河以南。雖然叫地下鐵，但係其實成個系統剩係得45%喺地底，多數位處外倫敦以至大倫敦以外嘅路段都係地面鐵路。

倫敦地下鐵係全世界最古老嘅地下鐵系統，其中一個前身大都會鐵路喺1863年1月10號通車，成為全世界第一條喺地底運行嘅客運鐵路；而另一個前身倫敦城南鐵路（北綫一部分）喺1890年通車嗰陣就用電氣化列車，係全世界第一條載客嘅地下電氣鐵路。

## 路綫

 倫敦地下鐵嘅實際地理路綫圖（亞瑪斯咸站同卓斯咸站喺圖嘅左上方之外）
倫敦地下鐵收費區嘅實際地理路綫圖
倫敦地下鐵第一收費區（市中心）嘅實際地理路綫圖
倫敦地下鐵有11條路綫，全長402公里（250英里），服務272個車站，以總長度同站數計係全球第九大地下鐵系統。

倫敦地下鐵路綫一般按市區段地底隧道起嘅方法同形態分兩種，分別係淺層路綫同深層地鐵：

* 淺層（sub-surface）路綫包括最早期通車嘅路綫，隧道啱啱好喺地面之下，多數用明挖回填方式起。由於早年用蒸汽火車頭嚟行，地下隧道實際有唔少露天段通風；列車同隧道亦都高過同闊過深層路綫，同國鐵相若。四條淺層隧道路綫喺市中心段形成環狀網絡，共用大部分車站和路軌。
* 深層地鐵（deep-level tube）路綫深入地底，多數係鑽挖式隧道，用體積較細嘅列車喺直徑約11英尺8英寸（3.56米）嘅圓形隧道（地鐵花名「the Tube」（管）嘅由來）裡面行，大部分路段都有獨立路軌。

倫敦地下鐵路綫表| 路綫名 | 通車年份 | 類型 | 長度 | 車站數目 |
| --- | --- | --- | --- | --- |
|  | 必嘉老綫 Bakerloo line | 1906 | 深層 | 23.2公里 14.5英里 | 25 |
|  | 中央綫 Central line | 1900 | 深層 | 74.0公里 46.0英里 | 49 |
|  | 環綫 Circle line | 1871 | 淺層 | 27.2公里 17.0英里 | 36 |
|  | 區域綫 District line | 1868 | 淺層 | 64.0公里 40.0英里 | 60 |
|  | 咸默史密夫都市綫 Hammersmith & City line | 1864 | 淺層 | 25.5公里 15.8英里 | 29 |
|  | 銀禧綫 Jubilee line | 1979 | 深層 | 36.2公里 22.5英里 | 27 |
|  | 大都會綫 Metropolitan line | 1863 | 淺層 | 66.7公里 42.0英里 | 34 |
|  | 北綫 Northern line | 1890 | 深層 | 58.0公里 36.0英里 | 52 |
|  | 皮卡地里綫 Piccadilly line | 1906 | 深層 | 71.0公里 44.3英里 | 53 |
|  | 域多利綫 Victoria line | 1968 | 深層 | 21.0公里 13.0英里 | 16 |
|  | 窩打老都市綫 Waterloo & City line | 1898 | 深層 | 2.5公里 1.5英里 | 2 |

## 收費區

倫敦地下鐵嘅收費同倫敦其他鐵路系統一樣按照區域嚟收費。大倫敦有6個收費區，市區最內圍係第一收費區，然後一圈圈出到去第六收費區；而大倫敦之外仲有3個收費區，分別係第七、第八同第九收費區。通常牽涉到第一區嘅收費都會貴過喺外圍嘅收費。有少部分站同時喺兩個收費區入面，由呢啲站來往其他地方，有機會可以「慳」一個收費區而慳咗車錢。

## 睇埋

* 倫敦地上鐵
* 伊利沙伯綫
* 倫敦港區輕鐵
* 倫敦電車
# 鹼金屬

| 族 →   | 1 |
| --- | --- |
| ↓ 周期 |
| 2 | 3 Li |
| 3 | 11 Na |
| 4 | 19 K |
| 5 | 37 Rb |
| 6 | 55 Cs |
| 7 | 87 Fr |
|  |
|

---

圖例

|  |
| --- |
| 鹼金屬 |
| 原生元素 |
| 衰變產物 |

 |

**鹼金屬**係元素週期表嘅第一組，即係最外邊嘅電子殼只有一粒電子，全部都係金屬。

由於最外邊嘅電子殼只有一粒電子，呢粒電子好唔穩定，容易甩出去，做成正離子。所以鹼金屬係最容易發生化學反應嘅組別。因為咁，鹼金屬放響水度會有激嘅反應，會好快取代水分子裏面，其中一粒氫原子，令到水變成鹼性，所以叫佢做鹼金屬。

鈉。放響油裏面
# 化學史

門捷列夫嘅畫像
**化學史**係指化學呢個領域嘅歷史。化學呢門學問源遠流長，最早可以追溯到遠古文明對金屬、顏料同香料嘅實用知識。去到古希臘時期，哲學家開始對**元素**嘅概念作出深思，出咗四元素說等嘅諗法。之後喺中世紀，鍊金術喺伊斯蘭世界同歐洲蓬勃發展，啲研究者喺過程中累積咗唔少實驗技術同物質分類知識。

## 公元前

人類自從好耐之前就有喺度研究物質（廣義上嘅化學）：最早嘅物質研究要數人類對火嘅研究－喺文明誕生（公元前 10,000 年至公元前 5,000 年，睇用乜嘢嚟定義文明）之前，人仲未有乜嘢特化嘅架生嚟做化學實驗，但佢哋經已有能力觀察火將一種物質變成另一種物質，例如係將木燒到變成炭噉；打後文明起源之後，人有大規模噉用火嚟整鐵同埋玻璃（兩者嘅製作都會涉及加熱同物質變樣）等嘅材料，而呢啲材料對文明嘅演進嚟講不可或缺。

公元前嘅哲學家仲有喺度思考有關物質嘅理論性問題，例如古典元素就係由古希臘嘅人諗出嚟嘅模型，主張宇宙萬物由地水火風四種元素組成（睇埋東亞嘅五行），呢種諗法經已俾現代化學否決，不過的確算係對物質嘅理論性研究。除此之外，古希臘同古印度等嘅古文明都經已有原子論嘅諗法，不過佢哋冇乜方法嚟驗證原子論，所以原子論喺當時都仲係停留喺哲學諗法嘅階段。

## 公元後

煉金術可以話係化學嘅前身：喺公元前頭嗰兩個千年，人類開始廣泛噉用同開採金呢種貴金屬，令到人對金嘅需求勁升。於是就引起咗煉金術喺中世紀（5 至 15 世紀）嘅歐洲崛起－煉金術研究嘅係點樣將物質變成金，係一種原科學（英文：protoscience；指未有完整嘅科學方法，但有啲似現代科學）。煉金術最後並冇取得成功－現代化學上已知，金係一種元素，靠一般地球環境下嘅方法係唔能夠將第種元素變做金嘅，但煉金術士嘅研究當中發明咗好多將一種物質變做第種物質嘅技術，為現代化學鋪咗路。

一般認為，化學係喺 19 世紀誕生嘅。當時科學方法發展成熟，而且有咗好多對現代化學嚟講必要嘅科學知識：質量守恆嘅諗頭喺 18 世紀嘅科學家之間經已好普遍；道耳頓喺 19 世紀初做咗大量嘅實驗同觀察發現支持原子論嘅實驗結果；而後嚟基於呢啲知識同埋物理學上對原子嘅研究（可以睇吓量子力學），引致俄羅斯化學家門捷列夫喺 19 世紀尾奠定咗元素週期表，成為現代化學嘅基礎。喺 1901 年，諾貝爾化學獎成立，終於認定化學係一門對人類貢獻重大嘅科學。

## 詞源

喺粵文入面，啲人一般都係用**化學**（粵拼：faa3 hok6）嚟指「用科學方法研究物質嘅領域」嘅，呢個詞就噉字面解可以理解做「變**化**嘅科**學**」噉嘅意思。另一方面，廣東話日常用語亦都興用 kem1 嚟稱呼化學，取自英文 **chemistry** 嘅第一個音節。英文詞 **chemistry** 據講係由 **alchemy**（煉金術）嗰度嚟嘅，反映咗化學嘅歷史－到咗家吓，煉金術已經俾人知佢係冇料到嘅，但煉金術士所學到嘅知識（例如係點樣將一種物質變做第種物質）演化咗做現今嘅人所講嘅化學－用科學方法由原子層面嚟去研究物質嘅一門學問。

## 睇埋

* 科學史
* 原子論

## 註釋

## 引咗
# Apple II

駁咗綠色MON同兩架磁碟機嘅 Apple II
開咗蓋嘅 Apple II，可以見到呢架插咗3張擴充卡，左上角6號槽嗰張係磁碟機卡
**Apple II**（粵拼：粵化口語音：ep1 pou1 tu1）係蘋果公司早期推出嘅一款畀屋企用嘅八位元個人電腦，1977年推出，用嘅中央處理器係速度大約 1 MHz 嘅 6502 處理器；喺佢流行之後，可能同電路圖正式公開咗有關，市面上好快就出現功能完全一樣嘅山寨貨，呢類山寨貨粵語統稱 AP II（粵拼：ei1 pi1 tu1）。

佢跟機淨係用得 BASIC 同透過監督程式直接用機器語言；最初用嘅係一隻蘋果自己設計嘅 BASIC，淨係用得整數，後來換咗隻叫 Applesoft，用得浮點數，但係其實係微軟產品，兩隻 BASIC 一啲關係都冇。用浮點數嘅型號叫 Apple II+（讀 ｢Apple two plus｣），但係粵語實際上通常一樣係叫 Apple II。

最初佢淨係用得磁帶，而且淨係錄得資料，唔係用嚟錄音，後來有得用五吋碟，五吋碟嘅操作系統叫 DOS。同當時其他牌子嘅個人電腦唔同，佢淨係可以顯示大楷嘅 ASCII。佢嘅畫圖功能亦都特別怪，喺高解像度模式入面，像素並冇特定嘅顏色，而係根據顯像管嘅操作原理，由像素嘅位置同隔籬有冇嘢嚟決定像素嘅顏色。

蘋果公司後來出咗出得細楷嘅 Apple IIe 同 Apple IIc，再之後出咗用十六位元嘅 65816 處理器嘅 Apple IIgs，但係因為嗰陣 IBM PC 已經推出咗，gs 已經唔夠打，結果取代 Apple II 嘅並唔係 Apple IIgs 而係 Macintosh。

## 常見擴充

Apple II 嘅視訊輸出係 NTSC 制式嘅電視訊號，喺香港如果唔駁MON，就一定要加 PAL 卡（粵拼：粵化口語音：peu1 kaat1）先駁到電視機。

臺灣嘅一間公司後來幫 Apple II 設計咗張中文卡，因為部機原本英文淨係用得大楷，中文內碼揀咗用細楷倉頡碼加空格，中文字用 16 乘 16 嘅點陣，所以淨係顯示得10行，每行17個中文字，收字聲稱跟當時臺灣嘅官方標準，但係其實可以打到第啲字出嚟，包括一啲根本唔存在嘅字。中文卡用嚟顯示嘅係部機本身嘅高解像度模式，所以用中文卡一定要駁綠色MON或者橙色MON，如果駁彩色MON或者駁電視，啲中文字形就會變成顏色，會睇唔清楚啲字。

另外，因為部機本身嘅文字幕淨係可以顯示 24 行，每行 40 個 ASCII 字符，喺商業應用會唔係好夠，於是有啲廠商出咗一啲叫 80-column 卡（粵拼：粵化口語音：baat3 sap6 ko1 lam4 kaat1）嘅嘢，等部機可以出到每行 80 個字符；呢啲卡因為要輸出雙倍嘅視訊，所以唔係用部機本身嘅嘅繪圖模式，而係真係有電路輸出自己嘅視訊，所以用呢啲卡一定要駁MON，當然亦都唔可以出中文。

## 註
# 古埃及神話

**古埃及神話**（粵拼：gu2 aai1 kap6 san4 waa2；英文：**Ancient Egyptian mythology**）泛指古埃及嘅神話，包含咗當時埃及人信奉嘅眾天神（例如係好出名嘅太陽神拉噉），亦都包括埋當時埃及人講有關天神嘅故仔同埋佢哋對死後生命嘅信念... 等嘅好多材料。

## 基礎

## 宇宙觀

### 瑪亞特

### 世界形狀

### 時間觀念

## 重要事件

### 創世

### 拉嘅統治

### 歐西里斯神話

### 太陽嘅旅程

### 宇宙嘅終結

## 主要神祇

### 拉

### 歐西里斯

### 伊西斯

## 傳說生物

## 文化體現

## 註釋

## 睇埋

* 金字塔
* 聖甲蟲
* 希臘神話

## 攷
# 像素

**像素**（英文：**pixel**，粵拼：pik1 sou4，本字 picture element，意思係 ｢圖像元素｣）係指點陣圖當中嘅一點。

幾何學嘅點係冇面積、冇大細嘅概念，但係像素係有面積、有大細、有形狀嘅實體，而形狀亦未必係正方，而係有可能係長方嘅（例如早期嘅 Apple II 用嘅就係長方形嘅像素），所以例如 Photoshop 等等嘅圖像編輯軟件亦有處理長方形像素嘅機制，不過因為而今用嘅像素通常係正方，爾種機制好少用。
# 埃德蒙伯克

| 埃德蒙伯克 |
| --- |
|  |
| 出生日 | 1729年1月12號  |
| 出生地 | 都柏林  |
| 死亡日 | 1797年7月9號  （68歲） |
| 死亡地 | Beaconsfield  |
| 國籍 | 愛爾蘭王國  |
| 母語 | 英文  |
| 識嘅語言 | 英文  |
| 信奉 | Church of Ireland  |
| 母校 | Trinity College, Dublin  |
| 職業 | 政治人、哲學家、作家、政治學家  |
| 僱主 | 格拉斯哥大學  |
| 政黨 | Whigs、Rockingham Whigs  |
| 名作 | Reflections on the Revolution in France、A Philosophical Enquiry into the Origin of Our Ideas of the Sublime and Beautiful  |
| 配偶 | Jane Mary Nugent  |
| 家族 | House of Burgh  |
| [改維基數據] |
| * 睇
* 傾
* 改
 |

**埃德蒙伯克**（**Edmund Burke**，1729年1月12號—1797年7月9號）係愛爾蘭裔英國政治人同哲學家，輝格黨員，做過英國下議院議員。
# 前310年

|  |  |
| --- | --- |
| **世紀：** | 前5世紀 **前4世紀** 前3世紀 |
| **年代：** | 前340年代 前330年代 前320年代 **前310年代** 前300年代 前290年代 前280年代 |
| **年：** | 前315年 前314年 前313年 前312年 前311年 **前310年** 前309年 前308年 前307年 前306年 前305年 |
| **干支年：** | **辛亥年**（**豬年**） |
| **年號：** |  |

**前310年**係年份。

## 大件事

## 響呢年出世嘅人

## 響呢年死嘅人

## 節慶、風俗習慣
# 閏年

**閏年**（粵拼：jeon6 nin4）係為咗追返天文或者季節時間，而有補返日數嘅年。而無補日數嘅年叫做平年。

## 西曆嘅閏年

西暦額我畧曆係基於地球繞太陽公轉一週嘅時間作為一年，再畫分為12個月。

以一日24小時計（小時嘅最小單位秒由銫-133原子嘅一種特定躍遷定義），公轉周期實際上為365.242日，四年加埋嘅誤差有差唔多一日，所以每四年補一日，即係呢一年有366日，而呢一年就叫做閏年。用呢條數嘅西曆，係額我畧曆嘅前身，儒略曆。後來發現，四年一閏，每年補 0.25 日，比0.242日 補多咗 8/1000日 。所以後來額我畧改曆，每2000年又少 15個閏日。方法係，如果年份係100嘅倍數，就要俾400除得盡，先至係閏年，否則就係平年。所以1800年、1900年、2100年、2200年、2300年都係平年，而2000年、2400年，就係閏年。

## 唐曆嘅閏年

唐曆係陰陽曆，即係同時考慮太陰（月亮嘅別稱）同太陽嘅運行來制定。

月球繞地球公轉周期為一個「月」，呢個係中文「月」呢個時間單位嘅由來。月球繞地球公轉嘅周期為29日到30日之間，平均為29.531日。一「年」有十二或者十三個月。同時，地球繞太陽公轉周期為之一「歲」，以每年冬至為一歲嘅第一日。所以傳統上，冬至嗰日會做節慶祝，甚至有話：「冬至大過年」。

留意：「歲」同「年」係唔同嘅單位，歲嘅長度係固定嘅，大約係365.24日；而年嘅長度就唔固定，平年得十二個月，所以會短啲，而閏年就有十三個月，會長啲。設置閏年，係為咗令「年」嘅平均長度符合「歲」嘅長短而引入嘅誤差補值。閏年多出來嗰個月叫閏月。

歲長365.242日，月長29.531日。 19歲（365.242 x19) 與 235 月 (29.531 x 235) 只相差0.1日 。235 個月除 12 為 19 剩 7。 所以，唐曆基本上係 19年7閏。

#### 置閏規則：「無中置閏」

唐曆每個月初一，一定係新月（定朔）。另外有二十四節氣（立春、**雨水**、驚蟄、**春分**、清明、**穀雨**，立夏、**小滿**、芒種、**夏至**、小暑、**大暑**，立秋、**處暑**、白露、**秋分**、寒露、**霜降**，立冬、**小雪、**大雪、**冬至**、小寒、**大寒**）。節氣按太陽一年四季位置而定,。二十四節氣中一半係"中氣"，梅花間竹咁出現。

唐曆置閏規則如下： 每年冬至所在月份，定為十一月(子月）。兩個子月之間，若果有十三個月，就要置閏。由子月（十一月）數起，第一個冇"中氣" 嘅月分係閏月，所在嘅年係閏年。

例如，某年一、二三月皆有中氣。四月有立夏、小滿（中氣) ，之後嘅月，只有芒種，再下一個月有夏至（中氣）同小暑。只有芒種個個月就係閏四月，有夏至同小暑嘅，係五月。

##### 「平氣」、「定氣」影响置閏

响清初採用"時憲曆"以前，節氣之間相距時間一樣；稱為「平氣」。响呢種規則之下，出現"無中置閏"嘅月份，機會均等。所以响清朝以前，閏正月，閏十二月，都並唔稀奇。

"時憲曆"改革之後，考慮其實地球公轉唔係均速，節氣定响太陽真實出現位置嘅時間，稱之為「定氣」。北半球冬天嘅時候，地球响近日點，公轉得快（開普勒定理）。夏天時，响遠日點，公轉慢。用定氣嘅農曆，冬天兩個節氣之間相隔日子短，而夏天節氣之間相隔日子長。所以由清朝開始，唐曆多數閏月都响夏天，春天或者秋天都有，而冬天閏月就極少見。1645年開始用時憲曆，去到2033年，先會第一次有閏十一月。閏正月第一次要到2262年。閏十二月更加要等到3358年。
# 格爾德·賓寧

| 格爾德·賓寧 |
| --- |
|  |
| 姓名原文 | Gerd Binnig |
| 出生日 | 1947年7月20號  （78歲） |
| 出生地 | 法蘭克福  |
| 本名 | Gerd Karl Binnig |
| 國籍 | 德國、同盟國佔領德國  |
| 識嘅語言 | 德文  |
| 母校 | 慕尼黑大學、法蘭克福大學  |
| 職業 | 物理學家  |
| 僱主 | IBM、慕尼黑大學  |
| [改維基數據] |
| * 睇
* 傾
* 改
 |

**格爾德·賓寧**（德文：Gerd Binnig，1947年7月20號—）係一個德國物理學家，掃描隧道顯微鏡同原子力顯微鏡嘅發明者之一，1986年因發明掃描隧道顯微鏡獲得諾貝爾物理學獎。

## 參考資料

### 其他參考

* The Nobel Foundation: 诺贝尔官方网站格尔德·宾宁自传 Wayback Machine嘅版面存檔備份
* IBM: Gerd K. Binnig - Biography。
* *Nobel Lectures, Physics 1981-1990*, Editor-in-Charge Tore Frängsmyr, Editor Gösta Ekspång, World Scientific Publishing Co., Singapore, 1993

### 格爾德·賓寧嘅著作

* Gerd Binnig und Heinrich Rohrer: *Gerät zur rasterartigen Oberflächenuntersuchung unter Ausnutzung des Vakuum-Tunneleffekts bei kryogenischen Temperaturen*, Europäische Patentanmeldung 0 027 517, Priorität: 20. September 1979 CH 8486 79
* Gerd Binnig, Heinrich Rohrer, C. Gerber und E. Weibel: *Tunneling through a COntrollable Vacuum Gap*, Appl. Phys. Lett. **40**, 178 (1982)
* G. Binnig, H. Rohrer, C. Gerber, E. Weibel: Surface studies by scanning tunneling microscopy. Phys. Rev. Lett. 49/1, S. 57 – 61 (1982)
* *Aus dem Nichts. Über die Kreativität von Natur und Mensch.* (1997), ISBN 3-492-21486-X
# 1月16號

**1月16號**係公曆年嘅第16日，離年尾重有349日（閏年350日）。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1920年：美國開始執行禁酒令。
* 1923年：楊希閔、劉震寰驅逐陳炯明，佔領廣州，歡迎孫中山重掌大元帥。
* 1929年：招商局新華輪喺香港橫瀾島沉船，超過四百人死，得26人獲救，係香港最大海難。
* 1969年：捷克一名學生為咗抗議蘇聯干預捷克斯洛伐克內政而自焚死。
* 1984年：香港島半山區羅便臣道發生警匪槍戰，兩名警察殉職。
* 1991年：美軍發動沙漠風暴行動，驅逐佔領科威特嘅伊拉克軍隊。
* 1998年：香港法定機構社會工作者註冊局成立，負責監察香港社會工作者嘅素質，保障服務使用者同埋公眾嘅利益。
* 2002年：一名學生喺Appalachian School of Law用槍掃射6人，其中3人死。
* 2005年：一名66歲羅馬尼亞婦女生咗一個女，成為世界最高齡產婦。
* 2006年：約翰遜瑟利夫喺利比里亞首都蒙羅維亞宣誓就職總統，係非洲史上首個民選女總統。
* 2007年：鄧竟成接替李明逵做香港警務處處長。
* 2009年：香港嘅永隆銀行撤銷上市地位，成為招商銀行直接全資附屬公司。
* 2010年：李小加接替周文耀做香港交易所行政總裁。
* 2010年：香港立法會經過長達15輪近170幾次提問，財務委員會以21比31正式通過對廣深港高速鐵路香港段撥款申請。呢筆款項中，500多億元為建造工程、118億元為非建造工程，8600萬元為對菜園村居民嘅補償。
* 2012年：英文維基百科為咗表達反對美國國會通過《禁止網絡盜版法案》同《保護知識產權法案》嘅立場，宣佈會喺兩日後全球性將成個英文維基百科閂埋24個鐘頭，是為抗議反翻版法案事件。維基媒體基金會都話支持。
* 2016年：第14屆中華民國總統選舉，由蔡英文以689萬票當選，成為中華民國乃至大中華地區史上首位女總統。同日舉行第9屆中華民國立法委員選舉。
* 2021年：快意佳士拿汽車同標緻雪鐵龍合併爲Stellantis。
* 2025年：哥倫比亞2025年Catatumbo襲擊。

## 響呢日出世嘅人

* 972年：耶律隆緒，大遼皇帝（1031年死）
* 1821年：莊布雷肯里奇，美國副總統（1875年死）
* 1857年：成烈嘉措，第十二世達賴喇嘛（1875年死）
* 1885年：周作人，中國作家（1967年死）
* 1901年：巴蒂斯塔，古巴總統（1973年死）
* 1907年：亞歷山大諾斯，加拿大演員（1995年死）
* 1908年：陶鑄，中國政治人物，文化大革命期間俾林彪、江青逼死（1969年死）
* 1912年：郭潔 (運動員)，中國鐵餅運動員（2015年死）
* 1931年：祈理士，英大律師同殖民地官員，做過香港律政司
* 1942年：趙忠祥，中國節目主持人（2020年同日死）
* 1956年：馬田祖，荷蘭足球員同足球領隊
* 1956年：尹錫花，南韓演員（2025年死）
* 1959年：畢福劍，中國主持人
* 1960年：陳維冠，香港電視監製
* 1961年：馬榮成，香港漫畫家
* 1965年：樓南蔚，臺灣填詞人
* 1965年：雪梨 (演員)，香港演員，原名嚴惠明
* 1968年：Anders Bagge，瑞典作曲家、填詞人、音樂家同音樂製作人
* 1968年：蘇玉華，香港舞台劇同電視劇演員
* 1971年：卜季拿，西班牙網球員
* 1974年：‎廖蓓瑩，臺灣政治人物
* 1974年：姬摩絲，英國模特兒
* 1975年：王強，中國連環殺手（2005年死）
* 1975年：山鄉望，日本足球員
* 1979年：趙美蘭，加拿大律師、公關顧問同政治人
* 1980年：土橋優貴，日本足球員
* 1980年：季冠霖，中國配音員
* 1981年：關隆倫，日本足球員
* 1981年：淡路谷慶子，日本配音員，原名內海慶子
* 1983年：坂田大輔，日本足球員
* 1985年：李民基，南韓演員
* 1986年：丹羽大輝，日本足球員
* 1988年：賓特拿，丹麥足球員
* 1989年：方詩揚，香港藝人
* 1991年：六平光成，日本足球員
* 1992年：鍾曦南，香港模特兒，又名鍾宛庭，外號「南南」、「的骰Angelababy」
* 1992年：杜靴迪，愛爾蘭足球員
* 1992年：胡淽喬，香港KOL同模特兒，組合Donut前成員，前名胡心諾、胡薾之
* 1993年：施嘉鑫，香港選秀節目參賽者
* 1995年：南野拓實，日本足球員
* 1996年：陳祖兒，香港藝人
* 1996年：陳樂桓，香港足球員
* 1996年：金珍妮，南韓歌手，組合BLACKPINK成員
* 1996年：周琦，中國籃球員
* 1998年：夫勝寬，南韓民歌手，組合Seventeen成員
* 2000年：姜咏鑫，香港歌手，組合VIVA成員
* 2002年：楊培琳，2021年度香港小姐競選最上鏡小姐
* 2003年：利澤賢，香港選秀節目參賽者
* 2004年：熊子逸，香港童星
* 2015年：鄭曉男，香港童星
* 七海弘希，日本配音員
* 高橋信，日本配音員
* 湯淺楓，日本配音員

## 響呢日死嘅人

* 309年：聖才祿一世（聖瑪策祿一世），羅馬天主教教宗
* 531年：元子攸，北魏皇帝
* 1595年：穆拉德三世，鄂圖曼帝國蘇丹
* 1710年（黃曆十二月十七）：東山天皇，日本天皇
* 1864年：李昪 (朝鮮)，大朝鮮國王
* 1891年：里奧·德利伯，法國作曲家
* 1919年：羅德列基斯艾維斯，巴西總統
* 1924年：那夏理，美國長老會傳教士，喺廣州開咗廣州市真光中學
* 1957年：托斯卡尼尼，意大利指揮家
* 1973年：裕容齡，晚清-民國時代舞蹈家
* 1984年：馬直流，香港警務處警長，喺半山區羅便臣道槍戰中殉職
* 1999年：董樂山，中國作家同翻譯家
* 2002年：柯旗化，臺灣文學家，筆名明哲
* 2007年：黃永年，中國史學家
* 2014年：美麗其格，中國音樂家同詩人
* 2014年：小野田寬郎，日本軍人
* 2014年：章瑞英，中國政治人物
* 2015年：姚貝娜，中國流行歌手
* 2016年：Hubert Giraud (作曲家)，法國作曲家同填詞人
* 2016年：劉盛蘭，中國慈善家
* 2018年：白烈福廸路曼，美國演員
* 2018年：Jo Jo White，美國籃球員
* 2019年：小林寬澄，日本籍八路軍同解放軍
* 2019年：于敏，中國氫彈之父
* 2020年：趙忠祥，中國節目主持人
* 2022年：易卜拉欣凱塔，馬里總統
* 2023年：珍娜羅露寶烈吉妲，意大利演員
* 2025年：黃麟凱，臺灣殺人犯

## 節慶、風俗習慣

## 出面網頁

* 1月16日\_历史上的今天，在线查询网 （簡體中文）
* BBC ON THIS DAY | 16，英國廣播公司 （英文）
* On This Day，紐約時報 （英文）
# 1980年

|  |  |
| --- | --- |
| **世紀：** | 19世紀 **20世紀** 21世紀 |
| **年代：** | 1950年代 1960年代 1970年代 **1980年代** 1990年代 2000年代 2010年代 |
| **年：** | 1975年 1976年 1977年 1978年 1979年 **1980年** 1981年 1982年 1983年 1984年 1985年 |
| **干支年：** | 1月1號到2月15號係己未年（羊年） 2月16號開始係**庚申年**（**猴年**） |
| **年號：** | 民國六十九年 |

**1980年**係閏年，元旦係禮拜二。

## 其他紀年

* 中國
	+ 中華民國：民國六十九年
* 朝鮮半島
	+ 北朝鮮：主體六十九年
* 日本
	+ 昭和五十五年
	+ 皇紀：2640年
* 佛曆：2522年~2523年
* 回曆：1400年2月12號~1401年2月23號
* 猶太曆：5740年4月12號~5741年4月24號
* UNIX時間：315532800 - 347155199
* 修正儒略日（MJD）：44239 - 44604

## 大件事

### 2月

* 2月12號：香港地下鐵路修正早期系統（觀塘至中環）全線通車。
* 2月14號到2月23號：1980年冬季奧林匹克運動會喺美國普萊西德湖搞。

### 4月

* 4月18號：非洲羅得西亞獨立，改名津巴布韋。

### 5月

* 5月15號到5月17號：為咗要當時嘅南韓軍隊阿頭全斗煥落台，光州民主化運動開始，但係最後畀鎮壓，重幾十年嚟都唔講真話畀全世界人知。

### 6月

* 6月22號：第12屆日本參議院議員通常選舉同第36屆日本眾議院議員總選舉。
* 7月19號到8月3號：1980年夏季奧林匹克運動會喺蘇聯莫斯科搞，受多國杯葛。

## 響呢年出世嘅人

* 1月5號：李婷 (網球手)，中國網球員
* 1月11號：朱兆基，香港足球員
* 1月16號：季冠霖，中國配音員
* 1月16號：土橋優貴，日本足球員
* 1月25號：沙維，西班牙足球員
* 1月27號：沙芬，俄羅斯網球員
* 1月28號：遠藤保仁，日本足球員，日本足球先生，亞洲足球先生
* 2月11號：陳蓓蓓，中國主持人
* 2月12號：環費列羅，西班牙網球員
* 2月17號：歐拔夏靈頓，美國籃球員
* 2月19號：馬琳，中國乒乓波運動員
* 2月26號：方力申，香港泳手、歌手同電影演員
* 2月28號：提桑·普連斯，美國籃球員
* 2月29號：辻村深月，日本小說家同動畫電影編劇
* 2月29號：布志綸，香港樂隊Mr.成員
* 3月12號：綠泡泡，中國主持人、歌手同配音員，原名耿晨晨
* 3月21號：朗拿甸奴，巴西足球員，世界足球先生
* 3月21號：楊昊 (女排運動員)，中國排球員
* 3月23號：張萍，中國排球員
* 4月7號：宋妮娜，中國排球員
* 4月10號：邵佳一，中國足球員
* 4月19號：張娜，中國排球員
* 5月1號：莊鍶敏，香港模特兒
* 5月1號：方皓玟，香港歌手，原名吳嘉欣
* 5月2號：和田雄三，日本足球員
* 5月21號：李珊，中國排球員
* 5月24號：張栢芝，香港歌手
* 5月30號：謝拉特，英倫足球員
* 6月9號：華斯利夫斯基 (足球員)，波蘭足球員
* 6月16號：容祖兒，香港歌手
* 6月17號：雲露絲威廉絲，美國網球員
* 7月8號：伊達 (足球員)，巴西足球員
* 7月8號：羅比·堅尼，愛爾蘭共和國足球員
* 7月19號：沙維耶·瑪利斯，比利時網球員
* 7月19號：里奧，巴西足球員
* 7月24號：祖爾，巴西足球員
* 8月3號：王克楠，中國跳水運動員
* 8月5號：韋恩·布列治，英倫足球員
* 8月12號：梁又仟，香港演員同模特兒，組合3G成員，第一代「邦民女」
* 8月20號：鄭智，中國足球員，亞洲足球先生，中超足球先生
* 8月25號：王寧 (女主持人)，中國主持人
* 8月29號：謝霆鋒，香港歌手
* 9月18號：馬高·安東尼奧·文多沙，墨西哥足球員
* 9月23號：Syu，日本結他手
* 9月24號：懷斯，挪威足球員
* 9月28號：Thijs Zonneveld，荷蘭單車手、記者同作家
* 9月29號：劉亞男，中國排球員
* 9月30號：軒芝絲，瑞士網球員
* 10月2號：查拉，哥倫比亞足球員
* 10月3號：端尼拿，克羅地亞足球員（2013年死）
* 10月4號：路斯基，捷克足球員
* 10月11號：秦基博，日本歌手
* 11月18號：何基佑，香港藝人、節目主持
* 11月26號：大野智，嵐嘅隊長
* 12月7號：泰利，英倫足球員
* 12月13號：黃宗澤，香港演員
* 12月20號：楊魏玲花，中國歌手
* 12月20號：艾殊利高爾，英倫足球員
* 12月22號：李恩宙，韓國演員（2005年死）

## 響呢年死嘅人

* 1月19號：威廉道格拉斯，美國最高法院大法官
* 2月18號：魏建功，中國語文學者
* 4月15號：薩特，法國存在主義哲學家
* 4月29號：希治閣，美國電影導演，外號「緊張大師」
* 6月12號：大平正芳，日本首相
* 12月8號：約翰連儂，英國樂隊披頭四成員
* 12月16號：山德士上校，創辦肯德基家鄉雞
* 12月18號：阿列克謝·柯西金，蘇聯政治人
* 徐仁壽，香港教育家

## 節慶、風俗習慣

## 文學

* 《1973年的彈珠玩具》（1973年のピンボール）：日本小說家村上春樹嘅長篇小說。
# 杜比數碼

**杜比數碼**（**Dolby Digital**）係美國杜比實驗室開發嘅一系列失真同無失真嘅多媒體儲存格式。

## 出面網頁

* Dolby Laboratories
* Dolby Chart
* AC3Filter - open source DirectShow AC3 decoder
* Open source liba52 dolby digital decoder
* ATSC standards，from which the A/52B "Digital Audio Compression (AC-3) Standard" may be downloaded
* A52Codec QuickTime codec，enables QuickTime to play back AC3 streams on PPC and Intel Macs
* Dolby Digital 5.1 television programs
# 幻想曲 (電影)

| 幻想曲 |
| --- |
| 資料明細 |
| 導演 | James Algar[\*] Samuel Armstrong[\*] Ford Beebe Jr.[\*] Norm Ferguson[\*] Jim Handley[\*] T. Hee[\*] Wilfred Jackson[\*] Hamilton Luske[\*] Bill Roberts[\*] Paul Satterfield[\*] Ford Beebe[\*] Ben Sharpsteen[\*] |
| 監製 | 和路迪士尼 |
| 編劇 | Joe Grant[\*] Dick Huemer[\*] |
| 主演 | Leopold Stokowski[\*] Deems Taylor[\*] Paul Smith[\*] Jim Macdonald[\*] 和路迪士尼 |
| 攝影 | James Wong Howe[\*] |
| 製片商 | Walt Disney Pictures[\*] |
| 產地 | 美國 |
| 話 | 英文 |
| 上畫同發行 |
| 上畫日期 | 美國：1940年11月13號 瑞典：1942年10月7號 德國：1952年10月10號 |
| 前集同續集 |
| 續集 | 幻想曲2000 |

 標誌
《**幻想曲**》（Fantasia）係套1940年美國迪士尼動畫電影，由七段古典音樂配搭嘅動畫組成。
# 還珠格格

**還珠格格**（粵拼：wan4 zyu1 gaak3 gaak3）係臺灣言情小說作家——瓊瑤嘅3部作品系列總稱。其中第1部喺1997年整好；第二部喺1998年整好；而第三部（第個名係《天上人間》）喺2003年整好。而呢3部作品同瓊瑤嘅另一部作品——《蒼天有淚》一齊，話成係「兩個天堂」嘅系列。

呢部作品系列喺小說同埋電視劇都俾社會猛咁歡迎、甚至重鬼咁㷫噉，唔理佢係小說定係電視劇（尤其係第一部同第二部），都有好多人睇呢部片或電視劇。而《還珠格格1》重攞咗中國電視金鷹獎嘅最佳長篇電視連續劇同埋最佳女主角嘅兩項大獎。

喺2011年7月，新版嘅還珠格格重新喺電視入面影過，不過部片已經俾人猛咁鬧。

## 睇埋

* 還珠格格Ⅰ
* 還珠格格Ⅱ
* 還珠格格Ⅲ
* 還珠格格 (小說)

## 註

## 出面網頁

* 《還珠格格》官方主頁
* 《還珠格格》日本官網
* 《還珠格格》香港官網
# 貝托洛奇

| 貝托洛奇 |
| --- |
|  |
| 姓名原文 | Bernardo Bertolucci |
| 出生日 | 1941年3月16號  |
| 出生地 | 巴馬  |
| 死亡日 | 2018年11月22號  （77歲） |
| 死亡地 | 羅馬  |
| 死因 | 肺癌  |
| 國籍 | 意大利王國、意大利  |
| 識嘅語言 | 意大利文、英文  |
| 信奉 | 無神論  |
| 母校 | 羅馬大學  |
| 職業 | 電影導演、編劇、電影監製、電影演員、電影剪接師、詩人、playwright、film screenwriter、導演、作者、作家  |
| 配偶 | Adriana Asti、Maria Paola Maino、Clare Peploe  |
| 亞爸 | Attilio Bertolucci  |
| 兄弟姊妹 | Giuseppe Bertolucci  |
| [改維基數據] |
| * 睇
* 傾
* 改
 |

**貝托洛奇**（意大利文：**Bernardo Bertolucci**，1941年3月16號—2018年11月26號）係一個意大利嘅男電影導演、編劇、製片人、電影演員、電影剪接師、詩人，佢喺1962年出道。

## 攷

## 拎

* 貝托洛奇喺互聯網電影資料庫嘅資料
* 貝托洛奇喺BIBSYS嘅資料
* P1273 屬性顯示失敗: 搵唔到 P1273 屬性。

/ 貝托洛奇喺加泰圖書館嘅資料
* 貝托洛奇喺西班牙國家圖書館嘅資料
* 貝托洛奇喺以色列國家圖書館嘅資料
* 貝托洛奇喺分面應用主題詞表識別碼嘅資料
* 貝托洛奇喺虛擬國際權威檔案識別碼嘅資料
* 貝托洛奇喺TV.com嘅資料
* 貝托洛奇喺TMDb嘅資料
* 貝托洛奇喺Metacritic嘅資料
* 貝托洛奇喺爛番茄嘅資料
* 貝托洛奇喺Freebase嘅資料
# 1920年

|  |  |
| --- | --- |
| **世紀：** | 19世紀 **20世紀** 21世紀 |
| **年代：** | 1890年代 1900年代 1910年代 **1920年代** 1930年代 1940年代 1950年代 |
| **年：** | 1915年 1916年 1917年 1918年 1919年 **1920年** 1921年 1922年 1923年 1924年 1925年 |
| **干支年：** | 1月1號到2月19號係己未年（羊年） 2月20號開始係**庚申年**（**猴年**） |
| **年號：** | 民國九年 |

**1920年**係閏年，元旦係禮拜四。

## 其他紀年

* 中國：民國九年
* 越南（農曆）：啟定四年十一月十一～啟定五年十一月廿二
* 朝鮮半島
	+ 檀紀：4253年
	+ 主體九年
* 日本
	+ 大正九年
	+ 皇紀：2580年
* 佛曆：2462年10月11號～2463年閏9月6號
* 回曆：1338年4月9號～1339年4月19號
* 猶太曆：5680年4月10號～5681年4月20號
* 修正儒略日（MJD）：22324 - 22689

## 大件事

* 1月16號：美國開始禁酒令。
* 1月19號：美國參議院否決加入國際聯盟。
* 4月28號：阿塞拜疆蘇維埃社會主義共和國成立同加入蘇聯。
* 5月10號：第14屆日本眾議院議員總選舉。
* 8月14號至9月12號：1920年夏季奧林匹克運動會喺比利時安特衞普舉行。
* 8月26號：美國婦女獲得選舉權。
* 8月31號：美國密芝根州底特律播出首次收音機新聞。
* 9月24號：亞美尼亞民主共和國對土耳其宣戰，土亞戰爭爆發。
* 10月12號：波蘭同蘇俄簽訂停火協議，10月18號生效。
* 10月14號：英國牛津大學第一次頒學位畀女學生。
* 11月15號：國際聯盟第一次會員大會喺瑞士日內瓦開會。
* 12月14號：愛爾蘭一分為二，北愛爾蘭留返喺英國。
* 12月16號：中國甘肅省海原縣發生黎克特制8.5級地震，23萬人死。

## 響呢年出世嘅人

* 1月2號：阿西莫夫，美國科幻作家（1992年死）
* 1月2號：加藤信幸，日本足球員
* 1月8號：‎早石修，日本生物化學家同生理學家（2015年死）
* 1月13號：沙理士，香港運動界人物（2020年死）
* 1月19號：裴瑞茲，秘魯政治人，聯合國秘書長（2020年死）
* 1月20號：費里尼，意大利電影導演（1993年死）
* 2月12號：柏蘭，印度演員（2013年死）
* 2月12號：李香蘭，日本歌手、演員、日本參議院議員，原名山口淑子（2014年死）
* 2月15號：方圻，中國醫學家（2018年死）
* 2月20號：徐誠斌，天主教香港教區主教（1973年死）
* 2月23號：孔德成，臺灣學者，孔子七十七代嫡長孫（2008年死）
* 2月25號：文鮮明，韓國統一教創辦人、教主（2012年死）
* 3月2號：上官雲珠，中國話劇同電影演員，原名韋均犖，又名韋亞君（1968年死）
* 3月7號：柏楊，臺灣作家、史學家、政治評論人（2008年死）
* 3月24號：莫里斯貝克，星加坡學者同外交官（2017年死）
* 4月1號：三船敏郎，日本演員（1997年死）
* 4月6號：Edmond H. Fischer，美國生物化學家，諾貝爾生理學或醫學獎得主
* 4月7號：拉維香卡，印度音樂家（2012年死）
* 4月22號：白楊 (演員)，中國話劇、電影表演藝術家（1996年死）
* 4月30號：湯姆·穆爾爵士，英國退役上尉（2021年死）
* 5月12號：湯定元，中國物理學家（2019年死）
* 5月18號：若望保祿二世，羅馬天主教教宗（2005年死）
* 6月13號：梅棹忠夫，日本生態學同民族學學者（2010年死）
* 6月16號：波蒂略，墨西哥總統（2004年死）
* 6月17號：原節子，日本演員（2015年死）
* 7月1號：艾海萊奎爾拉赫曼克德懷，印度化學家同政治人（2016年死）
* 7月3號：石本正，日本畫家（2015年死）
* 7月7號：尤伯連納，美國電影同舞台劇演員，奧斯卡金像獎最佳男主角（1985年死）
* 7月10號：Owen Chamberlain，美國物理學家，諾貝爾物理學獎得主（2006年死）
* 7月17號：祖安·安東尼奧·薩馬蘭奇，國際奧林匹克委員會前主席，西班牙社會活動家（2010年死）
* 7月17號：尼爾斯·波連，富豪汽車公司嘅工程師同設計師（2002年死）
* 7月25號：羅薩蓮德·富蘭克林，英國化學家同X光晶體學家（1958年死）
* 7月29號：鍾期榮，香港樹仁大學校長（2014年死）
* 8月1號：周璇，中國影星、歌星（1957年死）
* 8月18號：陸鼎堂，香港廉政公署廉政專員（2009年死）
* 8月22號：利白普理，美國小說作家（2012年死）
* 8月26號：炳廷素拉暖，泰國總理（2019年死）
* 9月1號：裴春派，越南畫家（1988年死）
* 9月1號：黃麗松，化學家，香港大學校長（2015年死）
* 9月14號：Lawrence Klein，美國經濟學家，諾貝爾經濟學獎得主（2013年死）
* 9月14號：劉度拿德，巴西生意人同政治人（2020年死）
* 9月23號：尤塞夫，以色列精神領袖、猶太教拉比（2013年死）
* 9月30號：張愛玲，中國作家（1995年死）
* 10月20號：杉內雅男，日本圍棋手（2017年死）
* 10月31號：加納孝，日本足球員（2000年死）
* 11月24號：曹光彪，香港生意人，創辦港龍航空（2021年死）
* 11月26號：易文，香港導演（1978年死）
* 12月6號：George Porter，英國化學家，諾貝爾化學獎得主（2002年死）
* 12月12號：瑪各·杜阿德，智利飛行員（2018年死）
* 12月26號：麥鄧麗娉，香港總督夫人（2020年死）
* 12月30號：周夢蝶，臺灣文學家（2014年死）
* 8月：謝家麟，中國物理學家（2016年死）
* 丁浩，中華人民共和國外交官
* 陳立僑，香港社會運動界人物（2008年死）
* 林英豪，香港培正中學校長（2018年死）
* 李子文，通利琴行創辦人（2022年死）
* 李宏業，地下羅馬天主教洛陽教區主教（2011年死）
* 白燕，香港電影演員，原名陳玉屏（1987年死）
* 石燕子，香港大戲同電影演員，原名麥志勝（1986年死）
* 筒井重雄，日本飛機師（2014年死）

## 響呢年死嘅人

* 1月7號：Edmund Barton，澳洲首任總理、法官
* 3月25號：毅彌爾·卻亞納·亨策，普魯士軍官
* 4月26號：拉馬努金，印度數學家
* 5月16號：利維莫頓，美國副總統
* 6月14號：韋伯，德國政治經濟學家同社會學家
* 7月1號：德芬莫雷拉，巴西總統
* 7月18號：約阿希姆王子 (普魯士)，普魯士王子
* 9月21號：朱執信，近代中國資產階級革命家同理論家
* 10月16號：內龐穆塞諾，巴西古典樂作曲家、鋼琴、風琴同指揮家
# 蘇珊·安東尼

| 蘇珊·安東尼 |
| --- |
|  |
| 姓名原文 | Susan B. Anthony |
| 出生日 | 1820年2月15號  |
| 出生地 | Adams  |
| 本名 | Susan Anthony |
| 死亡日 | 1906年3月13號  （86歲） |
| 死亡地 | 羅徹斯特  |
| 死因 | 心臟衰竭、肺炎  |
| 國籍 | 美國  |
| 識嘅語言 | 英文  |
| 職業 | women's rights activist、人權鬥士、abolitionist、作家、civil rights advocate、feminist、suffragist  |
| 政黨 | 共和黨  |
| 名作 | The Revolution  |
| 亞爸 | Daniel Anthony  |
| 亞媽 | Lucy Read  |
| 兄弟姊妹 | Daniel Read Anthony、Mary Stafford Anthony、Jacob Merritt Anthony  |
| [改維基數據] |
| * 睇
* 傾
* 改
 |

**蘇珊·安東尼**（Susan B. Anthony）係一個美國選舉權活動者、女權活動家、人權鬥士、作家。
# 自然科學

自然科學嘗試研究大自然嘅嘢：由左上到右下係 DNA、星雲、火山、物體郁動同自然環境入面嘅動物。
**自然科學**（粵拼：zi6 jin4 fo1 hok6）泛指用科學方法嚟研究大自然嘅領域，即係會用實驗同觀察等嘅做法嚟描述、預測同埋解釋大自然入面嘅各種現象。自然科學可以按「研究大自然嘅邊一忽」嚟再細分做做好多範。

## 定位

自然科學好似其他科學分支－譬如心靈科學同社會科學－都係用科學方法去研究大自然（廣義嚟講包括所有非人造嘅嘢）。自然科學嘅研究過程係：

1. 根據已知嘅事實提出理論（「根據觀察到嘅現象，我推測背後嘅法則係點樣，令到研究對象會有呢啲表現」），最好係可以用數學模型嚟表達；
2. 用邏輯性思考去推斷呢啲理論應該會有咩**預測**（「假如我呢個理論啱嘅，應該會見到...」）；
3. 做實驗同觀察收集數據，測試理論嘅預測啱唔啱（「如果我嘅理論啱，呢個實驗應該會得出咁嘅結果，而實際結果係...」）；
4. 如果數據顯示理論嘅預測唔夠準確，就要根據新數據修改理論令佢更準確，又或者諗過第個理論取代佢。

呢個過程會不斷重複，直到理論可以做出完全準確嘅預測為止－咁樣自然科學就可以持續進步，預測愈嚟愈準。到而家，自然科學已經有好大嘅理論體系，用唔同理論去解釋各種自然現象，而自然科學家仲會繼續研究新現象，測試現有理論可唔可以解釋，定係要諗新理論。

## 物理科學

物理科學主要研究冇生命嘅嘢，由細細粒嘅原子到大大粒嘅星球都包括喺入面。

* 物理學探討宇宙最基本嘅組成部分，包括物質、物質喺時間同空間度嘅運動，仲有能量同力呢啲概念。佢嘅研究範圍由最細嘅基本粒子去到成個宇宙都有。物理學透過研究同發現物理定律嚟了解宇宙運作嘅方式。因為宇宙入面差唔多乜嘢都要跟從呢啲定律，所以物理學可以話係最**基本**同覆蓋範圍最大嘅自然科學。

* 化學研究物質同物質特性，特別係物質可以點樣轉變。化學家研究化學元素（唔同種類嘅原子）同化合物（由幾種元素組成嘅物質）嘅組成、結構同特性。佢哋仲會研究化學反應－即係物質之間嘅相互作用，包括反應過程嘅能量變化（好似有啲反應會放熱）。

* 地球科學專門研究地球環境，包括地質學（研究岩石圈）、海洋學（研究海）同氣象學（研究天氣同氣候）。呢啲研究要用到物理學同化學嘅知識，例如地質學要了解地殼嘅化學成份同熱力對呢啲成份嘅影響－前者涉及化學知識，後者涉及熱能同壓力等物理學概念。

* 天文學研究天體，包括恆星、行星、衞星、彗星同星系等。天文學運用數學、物理學同化學嚟解釋宇宙入面嘅天體點樣運作，例如用物理學嘅重力理論去分析行星點樣圍住恆星公轉（可以參考天體物理學）。

|  |  |  |  |  |  |  |
| --- | --- | --- | --- | --- | --- | --- |
|

|  |
| --- |
| 牛頓擺嘅郁動可以點樣用數學模型描述呢？ 領域：物理學，尤其係力學 |
| 牛頓擺嘅郁動可以點樣用數學模型描述呢？ 領域：物理學，尤其係力學  |

|  |
| --- |
| 湖等嘅水體嘅化學成份係乜呢？ 領域：化學，尤其係地球化學 |
| 湖等嘅水體嘅化學成份係乜呢？ 領域：化學，尤其係地球化學  |

|  |
| --- |
| 大腸桿菌嘅行為係點嘅呢？ 領域：生物學，尤其係微生物學 |
| 大腸桿菌嘅行為係點嘅呢？ 領域：生物學，尤其係微生物學  |

 |

## 生命科學

生命科學專門研究有生命嘅嘢，包括細菌同植物以至人類等。

* 生物學研究生命同生命點樣影響環境，可以分做幾個範疇：
	+ 遺傳學係研究基因同遺傳物質嘅生物學分支。基因決定生物嘅特徵，研究佢哋可以幫科學家明白特定基因嘅作用同基因之間嘅關係。呢啲研究仲促成咗遺傳工程嘅發展。
	+ 神經科學研究神經系統，包括神經解剖學（研究腦嘅解剖結構）同神經生理學（研究腦部嘅化學、藥理同電氣特性）。神經科學被認為係橋接自然科學同社會科學嘅學科－神經科學家除咗研究動物嘅神經系統，仲會研究人腦，所以可以幫助理解由人組成嘅社會特性。
	+ 生態學研究生態系統，即係研究兩個或以上嘅生物物種共處，同埋佢哋同周圍環境入面冇生命嘅嘢（好似水同岩石）嘅互動關係。喺大部分地球生態系統入面，能量以太陽光形式入到去－植物用太陽光做光合作用製造養分，然後畀食草動物食，再畀食肉動物食－呢啲複雜嘅關係就係生態學研究嘅重點。

## 睇埋

* 科學哲學
* 自然哲學
* 數學
* 工程

## 引述

## 連結

* （英文） 界定咩自然科學
# 緯

緯係圖入面打橫嘅圈
**緯**（**φ**），又叫**緯度**，係地理座標系統上分南北嘅方法，赤道係0度，赤道北面（北半球）叫**北緯**（最北嘅北極係北緯90度），赤道南面（南半球）叫**南緯**（最北嘅南極係南緯90度）。跟緯度畫嘅線叫緯線。

## 睇埋

* 經
* 赤道
* 北回歸線‎
* 南回歸線